
LIETUVOS RESPUBLIKOS VYRIAUSYBĖ

NUTARIMAS
DĖL GAZOLIŲ, SKIRTŲ NAUDOTI ŽEMĖS ŪKIO VEIKLOS SUBJEKTAMS ŽEMĖS ŪKIO PRODUKTŲ GAMYBAI, ĮSIGIJIMO TAISYKLIŲ PATVIRTINIMO 

2015 m. birželio 26 d. Nr. 667
Vilnius


Pakeistas teisės akto pavadinimas:
Nr. 260,
2016-03-18,
paskelbta TAR 2016-03-21, i. k. 2016-05483        

Vadovaudamasi Lietuvos Respublikos akcizų įstatymo 37 straipsnio 3 ir 4 dalimis ir 2014 m. birželio 17 d. Komisijos reglamento (ES) Nr. 651/2014, kuriuo tam tikrų kategorijų pagalba skelbiama suderinama su vidaus rinka taikant Sutarties 107 ir 108 straipsnius, su paskutiniais pakeitimais, padarytais 2023 m. birželio 23 d. Komisijos reglamentu (ES) 2023/1315, I skyriumi ir 44 straipsniu, Lietuvos Respublikos Vyriausybė n u t a r i a: 
Preambulės pakeitimai:
Nr. 374,
2023-05-17,
paskelbta TAR 2023-05-19, i. k. 2023-09469            
Nr. 576,
2024-07-10,
paskelbta TAR 2024-07-12, i. k. 2024-12972            
Nr. 86,
2025-02-19,
paskelbta TAR 2025-02-20, i. k. 2025-02728            

. Patvirtinti Gazolių, skirtų naudoti žemės ūkio veiklos subjektams žemės ūkio produktų gamybai, įsigijimo taisykles (pridedama).
. Nustatyti, kad gazoliai, skirti naudoti žemės ūkio veiklos subjektams žemės ūkio produktų gamybai, turi būti pažymėti laikantis energetikos ministro patvirtintos jų žymėjimo tvarkos. 
Punkto pakeitimai:
Nr. 260,
2016-03-18,
paskelbta TAR 2016-03-21, i. k. 2016-05483            

. Pripažinti netekusiu galios Lietuvos Respublikos Vyriausybės 2003 m. vasario 3 d. nutarimą Nr. 145 „Dėl Atleistų nuo akcizų dyzelinių degalų, skirtų naudoti žemės ūkyje, taip pat tvenkinių ir kitų vidaus vandenų žuvininkystėje, įsigijimo taisyklių patvirtinimo“ su visais pakeitimais ir papildymais.



Ministras Pirmininkas	Algirdas Butkevičius



Finansų ministras	Rimantas Šadžius

PATVIRTINTA
Lietuvos Respublikos Vyriausybės
2015 m. birželio 26 d. nutarimu Nr. 667
(Lietuvos Respublikos Vyriausybės
2024 m. liepos 10 d. nutarimo Nr. 576
redakcija)




 SKYRIUS


. Gazolių, skirtų naudoti žemės ūkio veiklos subjektams žemės ūkio produktų gamybai, įsigijimo taisyklės (toliau – Taisyklės) nustato valstybės pagalbos teikimo žemės ūkio veiklos subjektams, išskyrus akvakultūros ir verslinės žvejybos vidaus vandenyse veiklą vykdančius ūkio subjektus (toliau – žemės ūkio veiklos subjektai), lengvatinėmis sąlygomis įsigyjant gazolius, skirtus naudoti žemės ūkio veiklos subjektams žemės ūkio produktų gamybai (toliau – gazoliai, skirti naudoti žemės ūkio produktų gamybai), tvarką.
. Taisyklėse ūkiniais metais vadinamas laikotarpis nuo einamųjų metų liepos 1 d. iki kitų metų birželio 30 dienos.
. Taisyklėse vartojamos sąvokos:
. Žemės ūkio valdos partneriai – žemės ūkio ir (ar) alternatyviąja veikla užsiimantys fiziniai ir (ar) juridiniai asmenys arba Lietuvoje registruoti užsienio juridinių asmenų filialai, kurie įstatymų nustatyta tvarka sudarę rašytinę jungtinės veiklos (partnerystės) sutartį naudoja vieną žemės ūkio valdą.
. Žemės ūkio valdos valdytojas – žemės ūkio ir (ar) alternatyviąja veikla užsiimantis fizinis ar juridinis asmuo, nuosavybės, nuomos, panaudos teise ar kitais teisiniais pagrindais valdantis žemės ūkio valdą arba, jei žemės ūkio valdą naudoja keli žemės ūkio valdos partneriai,  jų rašytine tarpusavio sutartimi vadovauti jungtinei veiklai paskirtas žemės ūkio valdos partneris.
. Kitos Taisyklėse vartojamos sąvokos suprantamos taip, kaip apibrėžiamos 2014 m. birželio 17 d. Komisijos reglamente (ES) Nr. 651/2014, kuriuo tam tikrų kategorijų pagalba skelbiama suderinama su vidaus rinka taikant Sutarties 107 ir 108 straipsnius, su paskutiniais pakeitimais, padarytais 2023 m. birželio 23 d. Komisijos reglamentu (ES) 2023/1315, Lietuvos Respublikos akcizų įstatyme, Lietuvos Respublikos žemės ūkio, maisto ūkio ir kaimo plėtros įstatyme ir Lietuvos Respublikos žuvininkystės įstatyme. 
Punkto pakeitimai:
Nr. 86,
2025-02-19,
paskelbta TAR 2025-02-20, i. k. 2025-02728            

 SKYRIUS


. Žemės ūkio veiklos subjektai einamaisiais ūkiniais metais turi teisę įsigyti gazolių, skirtų naudoti žemės ūkio produktų gamybai, kiekį, apskaičiuojamą pagal Taisyklių priede nurodytus dydžius, sumuojant žemės ūkio valdos valdytojo ir žemės ūkio valdos partnerių deklaruotus ir (ar) pateiktus duomenis valstybės įmonei Žemės ūkio duomenų centrui (toliau – Centras):
. einamaisiais ūkiniais metais nuosavybės, nuomos, panaudos teisės ar kitais pagrindais valdomą ir naudojamą deklaruotą žemės ūkio naudmenų plotą (ha), tinkamą tiesioginėms išmokoms gauti, pagal žemės ūkio augalų rūšis (pagal paramos už žemės ūkio naudmenų ir kitus plotus paraiškos, kurios formą nustato žemės ūkio ministras, duomenis). Pievų plotas, kurio vienam hektarui tenka 260 eurų parduotos produkcijos pajamų, priskiriamas prie pievų, skirtų prekinių žolinių pašarų produkcijos gamybai. Pievų plotas, kurį padengia žemės ūkio veiklos subjekto laikomų ūkinių gyvūnų sutartinių gyvulių (toliau – SG) skaičiumi santykiu 1 SG/1 ha, pievoms, skirtoms prekinių žolinių pašarų produkcijos gamybai, nepriskiriamas. Pievų plotai, skirti prekinių žolinių pašarų produkcijos gamybai, apskaičiuojami žemės ūkio ministro nustatyta tvarka; 
. iki einamųjų ūkinių metų liepos 1 d. pateiktų grybų, auginamų šiltnamiuose, kurie yra registruoti Nekilnojamojo turto registro informacinėje sistemoje, auginimą įrodančius duomenis – auginamų grybų plotą (kv. m.), įregistruoto Nekilnojamojo turto registro informacinėje sistemoje statinio unikalų numerį ir per „NMA agro“ programą dvi kiekvieno statinio kokybiškas nuotraukas, kuriose aiškiai matomi auginami grybai, su laiko ir koordinačių žymomis. Jeigu gaminamas substratas grybams auginti, pateikiami grybų substrato gaminimo įrodymo duomenys – laisvos formos nubraižytas ir žemės ūkio veiklos subjekto ar jo vadovo parašu patvirtintas planas su substrato gaminimo vietos matmenimis (substrato gaminimui reikalingas plotas (kv. m.)), unikalus žemės sklypo numeris ir per „NMA agro“ programą dvi kokybiškas nuotraukas, kuriose aiškiai matomas gaminamas substratas, su laiko ir koordinačių žymomis. Už grybus, auginamus ne stacionariuose (nuolatiniuose, ilgalaikiuose, kilnojamuose) neregistruotuose Nekilnojamojo turto registro informacinėje sistemoje, statiniuose, gazolis neskiriamas;
. Ūkinių gyvūnų registro informacinėje sistemoje registruotą vidutinį SG skaičių (skaičiuojamas nuo praėjusių kalendorinių metų birželio 1 d. iki einamųjų kalendorinių metų gegužės 31 d. kiekvieno mėnesio paskutinės dienos duomenimis registruotų ūkinių gyvūnų vidurkis);
. Ūkinių gyvūnų registro informacinėje sistemoje įregistruotą vidutinį bičių šeimų skaičių (skaičiuojamas nuo praėjusių kalendorinių metų birželio 1 d. iki einamųjų kalendorinių metų gegužės 31 d. kiekvieno mėnesio paskutinės dienos duomenimis registruotų bičių šeimų vidurkis);
. Ūkinių gyvūnų registro informacinėje sistemoje registruotą plotą (ha), kuriame auginamos sraigės (skaičiuojamas nuo praėjusių kalendorinių metų birželio 1 d. iki einamųjų kalendorinių metų gegužės 31 d. kiekvieno mėnesio paskutinės dienos duomenimis registruoto ploto, kuriame auginamos sraigės, vidurkis);
. Ūkinių gyvūnų registro informacinėje sistemoje registruotą plotą (kv. m), kuriame auginami sliekai (skaičiuojamas nuo praėjusių kalendorinių metų birželio 1 d. iki einamųjų kalendorinių metų gegužės 31 d. kiekvieno mėnesio paskutinės dienos duomenimis registruoto ploto, kuriame auginami sliekai, vidurkis). 
Punkto pakeitimai:
Nr. 817,
2025-11-19,
paskelbta TAR 2025-11-21, i. k. 2025-19484            

. Žemės ūkio veiklos subjektai gali papildomai įsigyti iki 15 procentų einamaisiais ūkiniais metais priklausančio gazolių, skirtų naudoti žemės ūkio produktų gamybai, kiekio (atitinkamai mažinamas ateinančiais ūkiniais metais įsigyjamas minėtų gazolių kiekis).
. Paskelbus valstybės lygio ekstremaliąją situaciją:
.  žemės ūkio veiklos subjektams Lietuvos Respublikos Vyriausybė gali nustatyti papildomus gazolių, skirtų naudoti žemės ūkio produktų gamybai, konkretiems ūkiniams metams kiekius;
.  žemės ūkio veiklos subjektams, Taisyklių 5 punkte nustatyta tvarka įsigijusiems gazolių, skirtų naudoti žemės ūkio produktų gamybai, ateinančiais ūkiniais metais leistinas įsigyti gazolių kiekis nemažinamas konkretiems ūkiniams metams nustatomais papildomais gazolių kiekiais.
. Pagal Taisykles žemės ūkio veiklos subjektas negali įsigyti gazolių, skirtų naudoti žemės ūkio produktų gamybai, jeigu:
. jis priskiriamas prie sunkumus patiriančių įmonių, kaip apibrėžta Reglamento (ES) Nr. 651/2014 2 straipsnio 18 punkte;
. bendra iš viso per einamuosius kalendorinius metus jo pagal Taisykles gautos valstybės pagalbos vertė ir iš kitų nacionalinių ir (ar) Europos Sąjungos programų ir (ar) priemonių, susijusių su gazolių, skirtų naudoti žemės ūkio produktų gamybai, įsigijimu, paramos vertė yra didesnė už pagalbos vertę, kuri būtų susidariusi per einamuosius kalendorinius metus, jeigu jis valstybės pagalbą būtų gavęs tik pagal Taisykles;
. jis yra gavęs valstybės pagalbą, kuri suteikta pagalbos teikėjo Lietuvoje ir Europos Komisijos sprendimu (dėl individualios pagalbos arba pagalbos schemos) buvo pripažinta neteisėta ir (ar) nesuderinama su vidaus rinka ir nėra sugrąžinęs visos neteisėtos ir (ar) nesuderinamos pagalbos sumos, įskaitant palūkanas, Lietuvos Respublikos konkurencijos įstatymo 551 straipsnyje nustatyta tvarka.
. Žemės ūkio veiklos subjektas, pageidaujantis įsigyti gazolių, skirtų naudoti žemės ūkio produktų gamybai, pagal žemės ūkio ministro tvirtinamas paramos už žemės ūkio naudmenas ir kitus plotus bei ūkinius gyvūnus paraiškos ir tiesioginių išmokų administravimo bei kontrolės taisykles, teikdamas Centrui einamųjų metų paramos už žemės ūkio naudmenas ir kitus plotus bei gyvulius paraišką, patvirtina, kad jam netaikomi Taisyklių 7 punkte nustatyti apribojimai. 
. Valstybinė mokesčių inspekcija prie Lietuvos Respublikos finansų ministerijos (toliau – mokesčių administratorius) savo nustatyta tvarka pagal Centro pateiktus duomenis, nurodytus Taisyklių 4 punkte, teikia žemės ūkio veiklos subjektui valstybės pagalbą išduodama leidimą įsigyti gazolių, skirtų naudoti žemės ūkio produktų gamybai (toliau – leidimas).
. Mokesčių administratorius:
. per 20 darbo dienų nuo leidimo išdavimo, vadovaudamasis Suteiktos valstybės pagalbos ir nereikšmingos (de minimis) pagalbos registro nuostatais, patvirtintais Lietuvos Respublikos Vyriausybės 2005 m. sausio 19 d. nutarimu Nr. 35 „Dėl Suteiktos valstybės pagalbos ir nereikšmingos (de minimis) pagalbos registro nuostatų patvirtinimo“, pateikia Suteiktos valstybės pagalbos ir nereikšmingos (de minimis) pagalbos registrui duomenis apie žemės ūkio veiklos subjektams suteiktą valstybės pagalbą; 
. privalo saugoti visą su valstybės pagalbos teikimu susijusią informaciją ir dokumentus Reglamento (ES) Nr. 651/2014 12 straipsnio 1 dalyje nustatyta tvarka ir terminais;
. po leidimo išdavimo, paaiškėjus, kad žemės ūkio veiklos subjektas yra gavęs valstybės pagalbą, kuri suteikta pagalbos tiekėjo Lietuvoje ir Europos Komisijos sprendimu (dėl individualios pagalbos arba pagalbos schemos) buvo pripažinta neteisėta ir (ar) nesuderinama su vidaus rinka, stabdo leidimo galiojimą, kol šis grąžina visą neteisėtos ir (ar) nesuderinamos pagalbos sumą, įskaitant palūkanas;
. teikia duomenis apie žemės ūkio veiklos subjektams išduotus leidimus (juridinio asmens kodas ar fizinio asmens kodas, žemės ūkio veiklos subjekto pavadinimas, regionas, kuriame įsisteigęs žemės ūkio veiklos subjektas (apskritis, savivaldybė), valstybės pagalbos priemonės pavadinimas, skirtos valstybės pagalbos suma) (toliau – duomenys) Nacionalinei mokėjimo agentūrai prie Žemės ūkio ministerijos (toliau – Agentūra).
. Agentūra pasibaigus ūkiniams metams, iki kitų ūkinių metų rugsėjo 15 d. gavusi iš mokesčių administratoriaus duomenis, savo nustatyta tvarka atsirenka žemės ūkio veiklos subjektus ir iki kitų ūkinių metų birželio 30 d. patikrina, ar žemės ūkio veiklos subjektai įsigydami gazolius, skirtus naudoti žemės ūkio produktų gamybai, pagal Taisyklių 7 punktą galėjo juos įsigyti. Patikrinimų duomenys saugomi Reglamento (ES) Nr. 651/2014 12 straipsnio 2 dalyje nustatyta tvarka ir terminais. Patikrinama ne mažiau kaip 0,5 proc. žemės ūkio subjektų, kuriems buvo suteikta teisė lengvatinėmis sąlygomis įsigyti gazolių, skirtų žemės ūkio produktų gamybai.
. Agentūra nustačiusi, kad žemės ūkio veiklos subjektas įsigydamas gazolių, skirtų naudoti žemės ūkio produktų gamybai, pagal Taisyklių 7 punktą negalėjo jų įsigyti, ne vėliau kaip per 5 darbo dienas informuoja mokesčių administratorių apie nustatytus neatitikimus.
. Visos žemės ūkio valdos (toliau – valda) perdavimo atveju valdos perėmėjui gali būti perleistas neįsigytas gazolių, skirtų naudoti žemės ūkio produktų gamybai, kiekis. Perleistas neįsigytas gazolių, skirtų naudoti žemės ūkio produktų gamybai, kiekis perduodamas mokesčių administratoriaus nustatyta tvarka pagal Centro pateiktus duomenis apie visos valdos perdavimą.
Punkto pakeitimai:
Nr. 86,
2025-02-19,
paskelbta TAR 2025-02-20, i. k. 2025-02728            

. Pardavėjai gazolius, skirtus naudoti žemės ūkio produktų gamybai, gali parduoti tik žemės ūkio veiklos subjektui, kuriam yra suteiktas leidimas. Kiekvieną kartą patiekęs žemės ūkio veiklos subjektui gazolių, skirtų naudoti žemės ūkio produktų gamybai, pardavėjas privalo tai užfiksuoti mokesčių administratoriaus nustatyta tvarka.

 SKYRIUS


. Gazolius, skirtus naudoti žemės ūkio produktų gamybai, įskaitant žemės ūkio veiklos subjektų naudojamus nuosavybės teise priklausančiose arba pagal raštu sudarytas nuomos, panaudos ar kitas sutartis transporto priemonėse, draudžiama naudoti ne žemės ūkio produktų gamybai.
. Žemės ūkio veiklos subjektas privalo per Akcizų įstatyme nustatytus terminus sumokėti šio įstatymo 37 straipsnio 1 dalyje nurodyto dydžio akcizus, jeigu:
. įsigijo gazolių, skirtų naudoti žemės ūkio produktų gamybai, daugiau, negu jam priklauso pagal Taisykles, – už tą įsigytą gazolių, skirtų naudoti žemės ūkio produktų gamybai, kiekį, kurio pagal Taisykles neturėjo teisės įsigyti; 
. naudojo gazolius, skirtus naudoti žemės ūkio produktų gamybai, ne žemės ūkio produktų gamybai, – už tą įsigytą gazolių, skirtų naudoti žemės ūkio produktų gamybai, kiekį, kurį naudojo ne žemės ūkio produktų gamybai;
. paaiškėja, kad įsigydamas gazolių, skirtų naudoti žemės ūkio produktų gamybai, pagal Taisyklių 7 punktą negalėjo jų įsigyti.
. Žemės ūkio veiklos subjektas, kuriam pagal Taisykles buvo suteikta neteisėta ir (ar) nesuderinama su vidaus rinka valstybės pagalba, privalo suteiktą valstybės pagalbą sugrąžinti. Pagalba grąžinama vadovaujantis Konkurencijos įstatymo 551 straipsnio nuostatomis. 
. Agentūra viešai skelbia informaciją apie žemės ūkio veiklos subjektus, kurie yra juridiniai asmenys ir kuriems skirta valstybės pagalba pagal žemės ūkio ministro tvirtinamas valstybės pagalbos žemės ūkiui, maisto ūkiui, žuvininkystei ir kaimo plėtrai ir kitų iš valstybės biudžeto lėšų finansuojamų priemonių bendrąsias administravimo taisykles. Viešinamas juridinio asmens pavadinimas, regionas, kuriame įsisteigęs juridinis asmuo (apskritis, savivaldybė), valstybės pagalbos priemonės pavadinimas, skirtos valstybės pagalbos suma. 
. Tuo atveju, jei vienam žemės ūkio veiklos subjektui skirta individuali pagalba viršijo Reglamento (ES) Nr. 651/2014 9 straipsnio 1 dalies c punkte nurodytą 10 000 Eur ribą, mokesčių administratorius per 30 darbo dienų nuo leidimo išdavimo pateikia Reglamento (ES) Nr. 651/2014 III priede nurodytą informaciją, išskyrus informaciją apie įmonės rūšį, Lietuvos Respublikos žemės ūkio ministerijai. Informaciją apie įmonės rūšį (labai maža, mažoji ir vidutinė ar didelė įmonė), kaip nurodyta Reglamento (ES) Nr. 651/2014 III priede, Žemės ūkio ministerija gauna iš Valstybės duomenų agentūros. Gautą informaciją apie skirtą valstybės pagalbą per 6 mėnesius nuo leidimo išdavimo Žemės ūkio ministerija pateikia į Europos Komisijos valstybės pagalbos skaidrumo svetainę. 
. Žemės ūkio veiklos subjektų duomenys teikiami ir naudojami vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) ir Lietuvos Respublikos asmens duomenų teisinės apsaugos įstatymu ir kitais teisės aktais, reglamentuojančiais asmens duomenų tvarkymą.
. Žemės ūkio veiklos subjekto nesumokėti Taisyklių 16 punkte nurodyti akcizai išieškomi Lietuvos Respublikos mokesčių administravimo įstatymo nustatyta tvarka.


______________


Gazolių, skirtų naudoti žemės ūkio veiklos 
subjektams žemės ūkio produktų gamybai, 
įsigijimo taisyklių  
priedas

Eil. Nr.	Žemės ūkio produkcijos rūšis	Matavimo vienetas	Gazolių norma
1.	Grūdiniai, ankštiniai ir kiti augalai, už kuriuos mokamos tiesioginės išmokos	l už ha	102
2.	Rapsai	l už ha	124
3.	Bulvės	l už ha	294
4.	Daržovės	l už ha	306
5.	Cukriniai runkeliai, pašariniai šakniavaisiai	l už ha	199
6.	Versliniai (intensyviai prižiūrimi) sodai	l už ha	312
7.	Versliniai (intensyviai prižiūrimi) uogynai	l už ha	229
8.	Linai, pluoštinės kanapės	l už ha	133
9.	Pūdymai 	l už ha	102
10.	Trumpos rotacijos želdiniai	l už ha	40
11.	Kukurūzai pašarui	1 už ha	181
12.	Pievos, skirtos prekinių žolinių pašarų produkcijos gamybai	1 už ha	125
13.	Grybai (grybų auginimas)	l už kv. m	8
14.	Grybai (substrato gaminimas ir grybų auginimas)	l už kv. m	20
15.	Arkliai	l už SG	115
16.	Avys, ožkos	l už SG	90
17.	Galvijai	l už SG	128
18.	Kiaulės	l už SG	39
19.	Paukščiai, išskyrus broilerius	l už SG	30
20.	Broileriai	l už SG	86
21.	Kiti gyvūnai	l už SG	33
22.	Bitės, kai laikoma daugiau kaip 40 bičių šeimų	l už šeimą 	7
23.	Sraigės	l už ha	60
24.	Sliekai	l už kv. m	9

______________

2 priedas. Neteko galios nuo 2020-09-22
Priedo naikinimas:
Nr. 1019,
2020-09-16,
paskelbta TAR 2020-09-21, i. k. 2020-19569        
Papildyta priedu:
Nr. 1095,
2018-11-07,
paskelbta TAR 2018-11-08, i. k. 2018-18117        



Pakeitimai:

1.

                    Lietuvos Respublikos Vyriausybė, Nutarimas
                
Nr. 260,
2016-03-18,
paskelbta TAR 2016-03-21, i. k. 2016-05483                
Dėl Lietuvos Respublikos Vyriausybės 2015 m. birželio 26 d. nutarimo Nr. 667 „Dėl Gazolių, skirtų naudoti žemės ūkio veiklos subjektams žemės ūkio produktų gamybai, įsigijimo taisyklių patvirtinimo ir Lietuvos Respublikos Vyriausybės 2003 m. vasario 3 d. nutarimo Nr. 145 „Dėl Atleistų nuo akcizų dyzelinių degalų, skirtų naudoti žemės ūkyje, taip pat tvenkinių ir kitų vidaus vandenų žuvininkystėje, įsigijimo taisyklių patvirtinimo“ pripažinimo netekusiu galios“ pakeitimo

2.

                    Lietuvos Respublikos Vyriausybė, Nutarimas
                
Nr. 664,
2016-06-29,
paskelbta TAR 2016-06-30, i. k. 2016-17954                
Dėl Lietuvos Respublikos Vyriausybės 2015 m. birželio 26 d. nutarimo Nr. 667 „Dėl Gazolių, skirtų naudoti žemės ūkio veiklos subjektams žemės ūkio produktų gamybai, įsigijimo taisyklių patvirtinimo“ pakeitimo

3.

                    Lietuvos Respublikos Vyriausybė, Nutarimas
                
Nr. 763,
2016-07-20,
paskelbta TAR 2016-07-22, i. k. 2016-20948                
Dėl Lietuvos Respublikos Vyriausybės 2015 m. birželio 26 d. nutarimo Nr. 667 „Dėl Gazolių, skirtų naudoti žemės ūkio veiklos subjektams žemės ūkio produktų gamybai, įsigijimo taisyklių patvirtinimo“ pakeitimo

4.

                    Lietuvos Respublikos Vyriausybė, Nutarimas
                
Nr. 1095,
2018-11-07,
paskelbta TAR 2018-11-08, i. k. 2018-18117                
Dėl Lietuvos Respublikos Vyriausybės 2015 m. birželio 26 d. nutarimo Nr. 667 „Dėl Gazolių, skirtų naudoti žemės ūkio veiklos subjektams žemės ūkio produktų gamybai, įsigijimo taisyklių patvirtinimo“ pakeitimo

5.

                    Lietuvos Respublikos Vyriausybė, Nutarimas
                
Nr. 1019,
2020-09-16,
paskelbta TAR 2020-09-21, i. k. 2020-19569                
Dėl Lietuvos Respublikos Vyriausybės 2015 m. birželio 26 d. nutarimo Nr. 667 „Dėl Gazolių, skirtų naudoti žemės ūkio veiklos subjektams žemės ūkio produktų gamybai, įsigijimo taisyklių patvirtinimo“ pakeitimo

6.

                    Lietuvos Respublikos Vyriausybė, Nutarimas
                
Nr. 374,
2023-05-17,
paskelbta TAR 2023-05-19, i. k. 2023-09469                
Dėl Lietuvos Respublikos Vyriausybės 2015 m. birželio 26 d. nutarimo Nr. 667 „Dėl Gazolių, skirtų naudoti žemės ūkio veiklos subjektams žemės ūkio produktų gamybai, įsigijimo taisyklių patvirtinimo“ pakeitimo

7.

                    Lietuvos Respublikos Vyriausybė, Nutarimas
                
Nr. 576,
2024-07-10,
paskelbta TAR 2024-07-12, i. k. 2024-12972                
Dėl dėl Lietuvos Respublikos Vyriausybės 2015 m. birželio 26 d. nutarimo Nr. 667 „Dėl Gazolių, skirtų naudoti žemės ūkio veiklos subjektams žemės ūkio produktų gamybai, įsigijimo taisyklių patvirtinimo“ pakeitimo

8.

                    Lietuvos Respublikos Vyriausybė, Nutarimas
                
Nr. 86,
2025-02-19,
paskelbta TAR 2025-02-20, i. k. 2025-02728                
Dėl Lietuvos Respublikos Vyriausybės 2015 m. birželio 26 d. nutarimo Nr. 667 „Dėl Gazolių, skirtų naudoti žemės ūkio veiklos subjektams žemės ūkio produktų gamybai, įsigijimo taisyklių patvirtinimo“ pakeitimo

9.

                    Lietuvos Respublikos Vyriausybė, Nutarimas
                
Nr. 817,
2025-11-19,
paskelbta TAR 2025-11-21, i. k. 2025-19484                
Dėl Lietuvos Respublikos Vyriausybės 2015 m. birželio 26 d. nutarimo Nr. 667 „Dėl Gazolių, skirtų naudoti žemės ūkio veiklos subjektams žemės ūkio produktų gamybai, įsigijimo taisyklių patvirtinimo“ pakeitimo


image3.png




